নিজ ভাতৃৰ বিবাহত উপস্থিত হোৱাৰ বাবে ছুটি মঞ্জুৰ নোহোৱাৰ ক্ষোভত আত্মহত্যা কৰিছে এজন ২৭ বৰ্ষীয় ট্ৰেকমেনে। ১৪ ফেব্ৰুৱাৰীত এখন চলন্ত মালবাহী ৰে'লৰ সন্মুখত পৰি আত্মহত্যা কৰিছে যুৱকজনে।
উত্তৰ প্ৰদেশ ৰাজ্যত এই মৰ্মান্তিক ঘটনা সংঘটিত হৈছে।
আত্মহত্যাৰ কিছু সময় পূৰ্বে যুৱকজনে এজন সহকৰ্মীৰ সন্মুখত নিজৰ ক্ষোভ প্ৰকাশ কৰা এটা দুই মিনিটৰ ভিডিঅ' ভাইৰেল হৈছে। সামাজিক মাধ্যমত এই ভিডিঅ'টো ভাইৰেল হৈ পৰাৰ পিছতে সমগ্ৰ দেশতে এই ঘটনা চৰ্চিত হৈ পৰে।
নিহত যুৱকজনক উত্তৰ প্ৰদেশৰ ফতেহপুৰ জিলাৰ ভাটপুৰভা গাঁৱৰ বাসিন্দা ৰমেশ সিং বুলি চিনাক্ত কৰা হৈছে। তেওঁ অহা ১৯ ফেব্ৰুৱাৰীত ভাতৃৰ বিয়াত উপস্থিত হ'বৰ বাবে ছুটিৰ আবেদন কৰিছিল।
ইফালে প্ৰয়াগৰাজ ডিভিজনৰ ডিভিজনেল ৰে'লৱে মেনেজাৰ মোহিত চন্দ্ৰই বিষয়টোৰ তদন্ত কৰিবলৈ এখন বহুমুখী চাৰি জনীয়া সমিতি গঠন কৰিছে।
এই সমিতয়ে ৭২ ঘণ্টাৰ ভিতৰত প্ৰতিবেদন দাখিল কৰিব।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
